ومحمد صلاح لسه عايش بيقول للمدفعية اضربوا الكمين يا فندم اضربوا الكمين علينا أخدت سلاح سباعى وعسكرى جابلى خزنه بقيت أضرب على السلم بشكل فردى علشان أكسب وقت لحد ما الدعم ييجى وفجاه سمعت واحد بيقول على الجهاز مش عارفين نطلع لمنسى وجاتلى طلقة دخلت فى إيدى الشمال كسرت العضم وقطعت الأوردة وبعدها صوت المقدم منسى اتقطع عنى سندت البندقية على الحيطة وفضلت اضرب لحد ما الذخيرة خلصت دخلت المطبخ صلاح قال لى أنا طلبت تانى من المدفعية يهدوا علينا النقطة قلت "لصلاح" وهرم وحجازى وماسة استشهدوا واتشاهدنا كلنا شهادة جماعية وفجأة وابل رصاص دخل المطبخ طلقة جات فى جنبى من قدام خرجت من ضهرى جت فى حجازى ووقعت عليهم وطلقة عدت على رجلى وجات في راس هرم وطلقة جات فى بطن النقيب محمد صلاح خرجت من ضهره وردت فى ضهرى وبقيت سامع أصوات حشرجة حواليا مش عارف انا عايش ولا ميت إلا وواحد يربت على خدي قائلا في حد عايش معاك وقعد يقلب فيهم لم يجد سوى حجازي فيه نفس وأُغمى عليه ولم أدري سوى وانا في الرعاية وسمعت نبأ استشهاد الأبطال.